Pastoor wat Zim-wegbly-aksie reël aangekla – praag.co.za
Pastoor wat Zim-wegbly-aksie reël aangekla
Die Zimbabwiese pastoor Evan Mawarire, wat 'n tuisbly-protes teen die regering georganiseer het, het Dinsdag op sy Twitter-blad, ­Mawarire's #ThisFlag, aangekondig die polisie het hom aangekla van aanhitsing tot geweld.
Hy word ingevolge artikel 35 van die wet ook vir rusverstoring aangekla.
Nóg 'n betoging teen pres. Robert Mugabe se bewind word vir vandag en môre beplan.
As daar enige iemand is wat in hegtenis geneem moet word vir die aanhitsing van openbare geweld in Zimbabwe, dan moet dit President Robert Mugabe en die minister van finansies Patrick Chinamasa wees, het die opposisie PDP-leier Tendai Biti gesê.
Biti het gereageer op die inhegtenisneming van Mawarire deur die polisie in Harare nadat hy homself oorgegee het Dinsdagmiddag.
Verskeie ander aktiviste is ook in hegtenis geneem op soortgelyke aanklagte.
Biti sê Chinamasa wat doelbewus in gebreke gebly het om staatsamptenare te betaal het die woede en ontevredenheid geskep.
Skrywer praagGepubliseer op 13 Julie 2016 Kategorieë Nuus, Suider-AfrikaSleutelwoord Mugabe, Tendai Biti, wegbly-aksie, Zimbabwe